**รายงานการประชุมสภาองค์การบริหารส่วนตำบลนาสิงห์**

**สมัยวิสามัญ สมัยที่ 2 ครั้งที่ 1**

**ประจำปี 2565**

**วันที่ 8 เดือน กันยายน พ.ศ.2565**

**ณ ห้องประชุมองค์การบริหารส่วนตำบลนาสิงห์**

**---------------------------**

**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นายเดช ติดมา | ประธานสภาองค์การบริหารส่วนตำบล | เดช ติดมา |
| 2 | นายนิจมนตรี ทุมจันทร์ | รองประธานสภาฯ | นิจมนตรี ทุมจันทร์ |
| 3 | นายกฤษณะ ไกรรัตน์ | เลขานุการสภาฯ | กฤษณะ ไกรรัตน์ |
| 4 | นางสาวแววตา ก้อนบุญใส | สมาชิกสภา อบต. หมู่ที่ 2 | แววตา ก้อนบุญใส |
| 5 | นายแทน ไกรรัตน์ | สมาชิกสภา อบต. หมู่ที่ 3 | แทน ไกรรัตน์ |
| 6 | นายจันทร์ศรี คำโคตร | สมาชิกสภา อบต. หมู่ที่ 4 | จันทร์ศรี คำโคตร |
| 7 | นายมีชัย นาเวียง | สมาชิกสภา อบต. หมู่ที่ 5 | มีชัย นาเวียง |
| 8 | นายจิตรกร จันสี | สมาชิกสภา อบต. หมู่ที่ 8 | จิตรกร จันสี |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นายประหยัด จะหลาบหลอง | นายกองค์การบริหารส่วนตำบล | ประหยัด จะหลาบหลอง |
| 2 | นายสมศักดิ์ ทองอุ่น | รองนายกองค์การบริหารส่วนตำบล | สมศักดิ์ ทองอุ่น |
| 3 | นางดวงเดือน สิมมาโคตร | รองนายกองค์การบริหารส่วนตำบล | ดวงเดือน สิมมาโคตร |
| 4 | นายสุรพล นันทา | เลขานุการนายกองค์การบริหารส่วนตำบล | สุรพล นันทา |
| 5 | นางสาววันเพ็ญ ฉั่นพัฒนาพงศ์ | ปลัดองค์การบริหารส่วนตำบล | วันเพ็ญ ฉั่นพัฒนาพงศ์ |
| 6 | นายนรินทร์ ศรีอุทา | รองปลัดองค์การบริหารส่วนตำบล | นรินทร์ ศรีอุทา |
| 7 | นางปาริชาติ ใจศรี | หัวหน้าสำนักปลัด | ปาริชาติ ใจศรี |
| 8 | นายศุภชัย นาอุดม | ผอ. กองช่าง | ศุภชัย นาอุดม |
| 9 | นางมลิวรรณ ประชาชัย | ผอ. กองการศึกษาฯ | มลิวรรณ ประชาชัย |

-2-

**เริ่มประชุมเวลา 10.00 น.**

เมื่อถึงเวลาประชุมเลขานุการสภาองค์การบริหารส่วนตำบล ได้ตรวจรายชื่อผู้ที่ได้ลงชื่อไว้ปรากฏว่ามีสมาชิกมาประชุม จำนวน 8 คน ผู้เข้าร่วมประชุม จำนวน 9 คน เป็นอันว่าครบองค์ประชุมแล้วให้สัญญาณเรียกสมาชิกเข้าห้องประชุม โดย นายเดช ติดมา ตำแหน่งประธานสภาองค์การบริหารส่วนตำบล ทำหน้าที่เป็นประธานในที่ประชุม

ประธานได้ตรวจนับองค์ประชุมอีกครั้งหนึ่ง และเมื่อครบองค์ประชุมจึงได้กล่าวเปิดประชุม และดำเนินการตามระเบียบวาระการประชุมที่กำหนดไว้ดังต่อไปนี้

**ระเบียบวาระที่ 1** **เรื่องที่ประธานแจ้งต่อที่ประชุม**

ประธาน 1.1 การนัดประชุมสภาองค์การบริหารส่วนตำบล สมัยวิสามัญ สมัยที่ 2 ครั้งที่ 1 ประจำปี 2565 ในวันที่ 8 กันยายน 2565

ตามหนังสือที่ บก 77301/ว021 ลงวันที่ 2 กันยายน 2565 ได้แจ้งนัดประชุมสภาองค์การบริหารส่วนตำบล สมัยวิสามัญ สมัยที่ 2 ครั้งที่ 1 ประจำปี 2565 ในวันที่ 8 กันยายน 2565 (วันนี้) เวลา 10.00 น. เป็นต้นไป

ณ ห้องประชุม องค์การบริหารส่วนตำบลนาสิงห์ รายละเอียดตามระเบียบวาระการประชุมฯ ที่จัดส่งและสมาชิกทุกท่านได้รับไปแล้ว จึงแจ้งให้ทราบโดยทั่วกันอีกครั้ง

1.2 การสวดอภิธรรมศพพระสงฆ์ที่มรณภาพ

เนื่องจากวันนี้ (8 กันยายน 2565) ทางผู้นำหมู่บ้านและชาวบ้านตำบลนาสิงห์ได้เป็นเจ้าภาพในงานสวดอภิธรรมศพพระสงฆ์ที่มรณภาพที่ตำบลนาแสง ขอเชิญทุกท่านเข้าร่วมด้วยครับ

ที่ประชุม รับทราบ

**ระเบียบวาระที่ 2 เรื่องรับรองรายงานการประชุมสภาองค์การบริหารส่วนตำบล สมัยสามัญ สมัยที่ 3 ครั้งที่ 2 ประจำปี 2565 เมื่อวันที่ 26 สิงหาคม 2565**

ประธาน ตามสำเนารายงานการประชุมครั้งดังกล่าวที่ผ่านมา ซึ่งคณะกรรมการตรวจรายงานการประชุมฯ ได้ตรวจสอบไปแล้ว และได้จัดทำสำเนาปิดไว้ที่บอร์ดประชาสัมพันธ์หน้าสำนักงานองค์การบริหารส่วนตำบล และห้องกิจการสภาองค์การบริหารส่วน

ตำบล เพื่อให้สมาชิกได้ตรวจดูนั้น ไม่ทราบว่ามีสมาชิกท่านใดจะขอแก้ไขเปลี่ยนแปลงหรือเพิ่มเติมหรือไม่อย่างไร

ที่ประชุม มีมติที่ประชุมรับรองรายงานการประชุมสภาองค์การบริหารส่วนตำบล สมัยสามัญ สมัยที่ 3 ครั้งที่ 2 ประจำปี 2565 เมื่อวันที่ 26 สิงหาคม 2565 โดยไม่มีสมาชิกท่านใดขอแก้ไขเปลี่ยนแปลงหรือเพิ่มเติม (มติเสียงข้างมาก 7 เสียง และงดออกเสียง 1 เสียง)

**ระเบียบวาระที่ 3 เรื่องเสนอเพื่อพิจารณา**

**3.1 ขออนุมัติโอนงบประมาณ ประจำปีงบประมาณ พ.ศ.2565**

ประธาน ขอเชิญเลขานุการสภาองค์การบริหารส่วนตำบลชี้แจงกฎหมายและระเบียบที่เกี่ยวข้อง

เลขานุการสภา อบต. **ข้อกฎหมาย/ระเบียบที่เกี่ยวข้อง**

**ระเบียบกระทรวงมหาดไทย ว่าด้วยวิธีการงบประมาณขององค์กรปกครอง**

**ส่วนท้องถิ่น พ.ศ.2563**

-3-

**ข้อ 27** กำหนดว่า การโอนเงินงบประมาณรายจ่ายในงบลงทุน โดยการ

โอนเพิ่ม โอนลด ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่าย

เป็นรายการใหม่ ให้เป็นอำนาจอนุมัติของสภาท้องถิ่น

ประธาน ขอเชิญ นายกองค์การบริหารส่วนตำบล ชี้แจงการขออนุมัติโอนเงินงบประมาณ ครั้งที่ 7 ประจำปีงบประมาณ พ.ศ.2565

นายประหยัด จะหลาบหลอง เพื่อให้เป็นไปตามระเบียบกระทรวงมหาดไทยว่าด้วยวิธีการงบประมาณของ

(นายก อบต.) องค์กรปกครองส่วนท้องถิ่น พ.ศ. 2563 ข้อ 27 จึงขอโอนงบประมาณฯ ดังนี้

1. **โอนเพิ่ม (ตั้งจ่ายเป็นรายการใหม่)**

แผนงานอุตสาหกรรมและการโยธา งานก่อสร้าง งบลงทุน หมวดค่าที่ดินและสิ่งก่อสร้าง ประเภทค่าก่อสร้างสิ่งสาธารณูปการ โครงการก่อสร้างถนนคอนกรีตเสริมเหล็กสายห้วยอีแดด เพื่อจ่ายเป็นค่าก่อสร้างถนนคอนกรีตเสริมเหล็ก ขนาดกว้าง 4 เมตร ยาว 160 เมตร หนา 0.15 เมตร ไหล่ทางลูกรังกว้าง 0.30 เมตร หรือมีพื้นที่ผิวจราจรรวมไม่น้อยกว่า 640 ตารางเมตร พร้อมป้ายประชาสัมพันธ์โครงการ งบประมาณที่ตั้งไว้ จำนวน - บาท งบประมาณคงเหลือก่อนโอน จำนวน - บาท ขออนุมัติโอนเพิ่ม จำนวน 400,000 บาท งบประมาณคงเหลือหลังโอน จำนวน 400,000 บาท

- เป็นไปตามแผนพัฒนาท้องถิ่น (พ.ศ.2561-2565) หน้า 81 ลำดับที่ 26 (พื้นที่ดำเนินการ หมู่ที่ 5)

**โอนลด**

แผนงานสังคมสงเคราะห์ งานบริหารงานทั่วไปเกี่ยวกับสังคมสงเคราะห์ งบบุคลากร หมวดเงินเดือน (ฝ่ายประจำ) ประเภทเงินเดือนข้าราชการ หรือพนักงานส่วนท้องถิ่น งบประมาณตั้งไว้ จำนวน 622,960 บาท งบประมาณคงเหลือก่อนโอน จำนวน 428,140 บาท ขออนุมัติโอนลด จำนวน 40๐,๐00 บาท งบประมาณคงเหลือหลังโอน จำนวน 28,140 บาท

มติที่ประชุม อนุมัติ (ด้วยมติเสียงข้างมาก อนุมัติ 7 เสียง งดออกเสียง 1 เสียง)

**2. โอนเพิ่ม (ตั้งจ่ายเป็นรายการใหม่)**

แผนงานอุตสาหกรรมและการโยธา งานก่อสร้าง งบลงทุน หมวดค่าที่ดินและสิ่งก่อสร้าง ประเภทค่าก่อสร้างสิ่งสาธารณูปการ โครงการก่อสร้างถนนคอนกรีตเสริมเหล็กสายหนองแวงฮู เพื่อจ่ายเป็นค่าก่อสร้างถนนคอนกรีตเสริมเหล็ก ขนาดกว้าง 5 เมตร ยาว 160 เมตร หนา 0.15 เมตร ไหล่ทางลูกรังกว้าง 0.30 เมตร หรือมีพื้นที่ผิวจราจรรวมไม่น้อยกว่า 800 ตารางเมตร พร้อมป้ายประชาสัมพันธ์โครงการ งบประมาณที่ตั้งไว้ จำนวน - บาท งบประมาณคงเหลือก่อนโอน จำนวน - บาท ขออนุมัติโอนเพิ่ม จำนวน 500,000 บาท งบประมาณคงเหลือหลังโอน จำนวน 500,000 บาท

- เป็นไปตามแผนพัฒนาท้องถิ่น (พ.ศ.2561-2565) หน้า 82 ลำดับที่ 27 (พื้นที่ดำเนินการ หมู่ที่ 5)

-4-

**โอนลด**

แผนงานบริหารงานทั่วไป งานควบคุมภายในและการตรวจสอบภายใน งบบุคลากร หมวดเงินเดือน (ฝ่ายประจำ) ประเภทเงินเดือนข้าราชการ หรือพนักงานส่วนท้องถิ่น งบประมาณตั้งไว้ จำนวน 355,320 บาท งบประมาณคงเหลือก่อนโอนจำนวน 355,320 บาท ขออนุมัติโอนลด จำนวน 30๐,๐00 บาท งบประมาณคงเหลือหลังโอนจำนวน 55,320 บาท

**โอนลด**

แผนงานบริหารงานทั่วไป งานบริหารทั่วไป งบบุคลากร เงินเดือนฝ่ายการเมือง ค่าตอบแทนประธานสภา/รองประธานสภา/สมาชิกสภา/เลขานุการสภา องค์กรปกครองส่วนท้องถิ่น งบประมาณตั้งไว้ จำนวน 1,454,400บาท งบประมาณคงเหลือก่อนโอน จำนวน 488,575 บาท ขออนุมัติโอนลด จำนวน 200,000 บาท งบประมาณคงเหลือหลังโอน จำนวน 288,575 บาท

มติที่ประชุม อนุมัติ (ด้วยมติเสียงข้างมาก อนุมัติ 7 เสียง งดออกเสียง 1 เสียง)

**3. โอนเพิ่ม (ตั้งจ่ายเป็นรายการใหม่)**

แผนงานอุตสาหกรรมและการโยธา งานก่อสร้าง งบลงทุน หมวดค่าที่ดินและสิ่งก่อสร้าง ประเภทค่าก่อสร้างสิ่งสาธารณูปการ โครงการก่อสร้างถนนคอนกรีตเสริมเหล็ก หมู่ที่ 6 เพื่อจ่ายเป็นค่าก่อสร้างถนนคอนกรีตเสริมเหล็กขนาดกว้าง 4 เมตร ยาว 200 เมตร หนา 0.15 เมตร ไหล่ทางลูกรังกว้าง 0.30 เมตร หรือมีพื้นที่ผิวจราจรรวมไม่น้อยกว่า 800 ตารางเมตร พร้อมป้ายประชาสัมพันธ์โครงการ งบประมาณที่ตั้งไว้ จำนวน - บาท งบประมาณคงเหลือก่อนโอน จำนวน - บาท ขออนุมัติโอนเพิ่มจำนวน 500,000 บาท งบประมาณคงเหลือหลังโอน จำนวน 500,000 บาท

- เป็นไปตามแผนพัฒนาท้องถิ่น (พ.ศ.2561-2565) หน้า 82 ลำดับที่ 30 (พื้นที่ดำเนินการ หมู่ที่ 6)

**โอนลด**

แผนงานงบกลาง งานงบกลาง หมวดงบกลาง ประเภทเบี้ยยังชีพผู้สูงอายุ งบประมาณตั้งไว้ จำนวน 8,100,000 บาท งบประมาณคงเหลือก่อนโอน จำนวน 1,116,900 บาท ขออนุมัติโอนลด จำนวน 40๐,๐00บาท งบประมาณคงเหลือหลังโอน จำนวน 716,900 บาท

**โอนลด**

แผนงานงบกลาง งานงบกลาง งบกลาง หมวดงบกลาง ประเภทเบี้ยยังชีพผู้พิการ งบประมาณตั้งไว้ จำนวน 1,850,000 บาท งบประมาณคงเหลือก่อนโอน จำนวน 266,600 บาท ขออนุมัติโอนลด จำนวน 10๐,๐00 บาท งบประมาณคงเหลือหลังโอนจำนวน 166,600 บาท

มติที่ประชุม อนุมัติ (ด้วยมติเสียงข้างมาก อนุมัติ 7 เสียง งดออกเสียง 1 เสียง)

-5-

**4**. **โอนเพิ่ม (ตั้งจ่ายรายการใหม่)**

แผนงานการพาณิชย์ งานกิจการประปา งบลงทุน หมวดค่าครุภัณฑ์ ประเภทครุภัณฑ์การเกษตร รายการเครื่องสูบน้ำแบบหอยโข่ง มอเตอร์ไฟฟ้า สูบน้ำได้ 1,500 ลิตรต่อนาที จำนวน 2 เครื่อง โดยมีคุณลักษณะดังนี้

- เป็นเครื่องสูบน้ำแบบหอยโข่ง ใช้มอเตอร์ไฟฟ้า

- ขนาดท่อส่งไม่น้อยกว่า 4 นิ้ว (100 มิลลิเมตร)

- สูบน้ำได้ไม่น้อยกว่าตามปริมาณที่กำหนด

- ส่งน้ำได้สูงไม่น้อยกว่า 13.50 เมตร หรือประมาณ 45 ฟุต

- อุปกรณ์ประกอบของเครื่องสูบน้ำและของมอเตอร์ไฟฟ้าต้องมีครบชุด พร้อมที่จะใช้งานได้

งบประมาณที่ตั้งไว้ - บาท งบประมาณคงเหลือก่อนโอน - บาท ขออนุมัติโอนเพิ่ม 64,200.-บาท งบประมาณคงเหลือหลังโอนจำนวน 64,200.-บาท

**โอนลด**

แผนงานการศึกษา งานระดับก่อนวัยเรียนและประถมศึกษา งบบุคลากร เงินเดือน (ฝ่ายประจำ) เงินวิทยฐานะ งบประมาณตั้งไว้ 690,000.- บาท งบประมาณคงเหลือก่อนโอนจำนวน 269,500.-บาท ขออนุมัติโอนลดจำนวน 64,200.-บาท งบประมาณคงเหลือหลังโอนจำนวน 205,300.-บาท

มติที่ประชุม อนุมัติ (ด้วยมติเสียงข้างมาก อนุมัติ 7 เสียง งดออกเสียง 1 เสียง)

ประธาน ขณะนี้เวลา 12.00 น. ขอหยุดพักการประชุม เพื่อรับประทานอาหาร และให้เข้ามาประชุมต่อในเวลา 13.30 น.

**เริ่มประชุมเวลา 13.30 น.**

**ระเบียบวาระที่ 4** **เรื่องอื่นๆ**

ประธาน ขอเชิญให้สมาชิกในที่ประชุมเสนอเรื่องอื่นๆ

นายแทน ไกรรัตน์ ขอแจ้งปัญหาระบบประปาที่ดงคำ เครื่องสูบน้ำแบบหอยโข่ง มอเตอร์ไฟฟ้า ที่มี

(สมาชิกสภา อบต.) ในตอนนี้ ใช้งานหนัก จึงอยากให้ มีในตอนนี้ ใช้งานหนัก จึงอยากให้สำรองไว้อีก 1 ตัว เพื่อเปลี่ยนได้ทันทีหากปั้มตัวเดิมที่มีอยู่ชำรุดครับ

นางปาริชาติ ใจศรี **โครงการส่งเสริมคุณธรรม จริยธรรม และเพิ่มประสิทธิภาพในการปฏิบัติงาน**

หัวหน้าสำนักปลัด ด้วยสำนักปลัดจะดำเนินโครงการส่งเสริมคุณธรรม จริยธรรม และเพิ่มประสิทธิภาพในการปฏิบัติงาน ในวันศุกร์ที่ 16 กันยายน 2565

วัตถุประสงค์

๑. เพื่อส่งเสริมให้คณะผู้บริหาร สมาชิกสภาฯ พนักงานส่วนตำบล และพนักงานจ้างขององค์การบริหารส่วนตำบลนาสิงห์ ได้มีความรู้ ความเข้าใจด้านวินัย คุณธรรม จริยธรรมและจรรยา ของข้าราชการที่บัญญัติไว้เป็นข้อกฎหมาย

กฎระเบียบ เห็นความสำคัญและเสริมสร้างภาพลักษณ์ของหน่วยงานให้มีความโปร่งใสและเป็นธรรม

-6-

๒. เพื่อส่งเสริมให้ผู้เข้ารับการอบรม มีกระบวนทัศน์ วัฒนธรรม และค่านิยมในการปฏิบัติงานที่มุ่งเพิ่มสมรรถนะและพัฒนาระบบราชการไทยโดยยึดหลักบริหารกิจการบ้านเมืองที่ดี หลักเศรษฐกิจพอเพียงเป็นแนวทาง

๓. เพื่อส่งเสริมคุณธรรม จริยธรรม และหลักการทำงานร่วมกันภายในองค์กร ให้กับผู้เข้าร่วมอบรมในการนำไปเพิ่มประสิทธิภาพในการปฏิบัติงาน การพัฒนาคุณภาพชีวิต และการทำงานให้มีคุณลักษณะเป็นข้าราชการยุคใหม่ที่มีคุณธรรม จริยธรรม

๔. เพื่อให้ข้าราชการและเจ้าหน้าที่ของรัฐทุกระดับ มีความรู้ความเข้าใจและยึดมั่นในหลักคุณธรรมจริยธรรม และนำหลักธรรมทางพระพุทธศาสนามาปรับใช้ในการปฏิบัติงานให้บรรลุผลสัมฤทธิ์

หลักสูตรการฝึกอบรม

๑. มาตรฐานคุณธรรม จริยธรรม การรักษาวินัยและกฎหมายที่เกี่ยวข้องกับการปฏิบัติหน้าที่ของข้าราชการ พนักงาน ลูกจ้าง ขององค์กรปกครองส่วนท้องถิ่น

๒. การพัฒนาคุณธรรม จริยธรรม สำหรับผู้ปฏิบัติงาน : ข้าราชการยุคใหม่ใส่ใจจริยธรรม

3. การพัฒนาคุณภาพชีวิตและองค์กรด้วยหลักธรรมทางพระพุทธศาสนา เพื่อเพิ่มประสิทธิภาพในการปฏิบัติงาน

ขอแจ้งให้สมาชิกสภาฯ ทุกท่านเข้าร่วมโดยพร้อมเพรียงกันค่ะ

นางสาววันเพ็ญ ฉั่นพัฒนาพงศ์ **การจ่ายเงินช่วยเหลือพิเศษผู้สูงอายุ**

(ปลัด อบต.) เพื่อบรรเทาผลกระทบด้านเศรษฐกิจในช่วงสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) รัฐบาลได้จ่ายเงินช่วยเหลือพิเศษให้แก่ผู้สูงอายุ ตามแนวทาง ดังนี้

* กลุ่มผู้สูงอายุ 60 – 69 ปี ได้รับเงินช่วยเหลือพิเศษ 100 บาทต่อเดือน
* กลุ่มผู้สูงอายุ 70 - 79 ปี ได้รับเงินช่วยเหลือพิเศษ 150 บาทต่อเดือน
* กลุ่มผู้สูงอายุ 80 – 89 ปี ได้รับเงินช่วยเหลือพิเศษ 200 บาทต่อเดือน
* กลุ่มผู้สูงอายุ 90 ปีขึ้นไป ได้รับเงินช่วยเหลือพิเศษ 250 บาทต่อเดือน

ระยะเวลาการจ่าย 6 เดือน ตั้งแต่เดือนเมษายน – กันยายน 2565 โดยกรมบัญชีกลางจะโอนเงินช่วยเหลือพิเศษเดือนสุดท้ายเข้าบัญชีเงินอุดหนุนทั่วไปของ อปท. ทั่วประเทศ ในวันที่ 19 กันยายน 2565 โดยประมาณ และทาง อปท. ต้องดำเนินการจ่ายเงินพิเศษให้แก่ผู้สูงอายุโดยเร็วไม่เกิน 15 วันทำการ นับแต่วันที่ได้รับเงินเข้าบัญชีเงินฝากธนาคารดังกล่าว จึงขอแจ้งให้สมาชิกในที่ประชุมได้รับทราบค่ะ

นายประหยัด จะหลาบหลอง 1. ปัญหาที่ทางท่านแทน ไกรรัตน์ สมาชิกสภา อบต. หมู่ที่ 3 ได้แจ้งมานั้น

(นายก อบต.) ทางทีมบริหารและเจ้าหน้าที่จะรีบดำเนินการให้ หลังจากได้รับการอนุมัติโอนงบประมาณจากสภาฯ ตามขั้นตอนของทางราชการต่อไป

2. ขอขอบคุณสมาชิกสภาฯ ทุกท่าน ที่ให้ดูแลชุมชนของเราในการแจ้งปัญหาต่างๆ

เข้ามายังทีมบริหารและเจ้าหน้าที่ครับ

-7-

3.ปัญหาระบบประปาที่ดงคำและนาทราย เป็นปัญหาที่สะสมมาเป็นเวลานาน

ส่วนใหญ่เกิดจากเครื่องสูบน้ำและระบบไฟฟ้า ได้แจ้งให้ทางกองช่างได้เข้าไปตรวจสอบแล้วครับ

ประธาน ขอสอบถามท่านนายก อบต. เรื่องสายไฟฟ้า เส้นนาสิงห์ – นาทราย สิ้นสุดที่ห้วยกระแด้ง ทำไมไม่เชื่อมต่อกันครับ เส้นทางอื่นเชื่อมกันหมดแล้วนะครับ

นายศุภชัย นาอุดม เรียน ประธานสภาฯ และสมาชิกทุกท่าน เรื่องสายไฟฟ้า เส้นนาสิงห์ – นาทราย

ผอ. กองช่าง เคยสอบถามไปทางไฟฟ้าส่วนภูมิภาคจังหวัดบึงกาฬ ได้คำตอบว่า เส้นนาสิงห์ – นาทรายจะเป็นไฟฟ้าสายการเกษตร ซึ่งต้องมีชาวบ้านร้องขอเข้าไปก่อนครับ

เมื่อไม่มีชาวบ้านร้องขอเข้าไป ทางไฟฟ้าส่วนภูมิภาคไม่สามารถดำเนินการเชื่อมต่อให้ได้ ส่วนในแผนงานของอบต. คิดว่าสามารถทำได้ แต่ต้องร้องขอเข้าไปก่อนครับ

นางปาริชาติ ใจศรี ขอเพิ่มเติมจากท่านผอ. กองช่างค่ะ ที่ไฟฟ้าสายนาสิงห์ – นาทราย ยังไม่เชื่อมต่อ

หัวหน้าสำนักปลัด กันนั้น เนื่องจากที่ผ่านมา เวลาที่ทางเจ้าหน้าที่ออกไปประชาคมเรื่องแผนต่างๆ ทางชาวบ้านเสนอเป็นไฟฟ้าสายการเกษตรเส้นทางอื่น ไม่มีเส้นนาสิงห์ – นาทรายเลย หากต้องการจริงๆ ในการประชาคมแผนครั้งถัดไป รบกวนให้แจ้งทางชาวบ้านที่เข้าร่วมประชาคมเสนอเข้ามาด้วย

นายมีชัย นาเวียง สอบถามครับ ถนนที่แตกหักหน้าบ้านพ่อนิยม ราษี มีผู้รับจ้างแล้วหรือยัง

(สมาชิกสภา อบต.)

นายนิจมนตรี ทุมจันทร์ สอบถามเรื่องระบบประปา ทำไมบ่อบำบัดไม่ยกสูงครับ และขอแสดงความเห็นว่า

(สมาชิกสภา อบต.) การต่อท่อประปาไม่ควรใช้แบบเกลียว ควรใช้การต่อท่อแบบหน้าแปลน บ่อบำบัดควรยกสูงจากพื้นอย่างน้อย 50 ซม. วาล์วจะได้ไม่โดนความชื้น สามารถยืดระยะเวลาการใช้งานได้ การเดินท่อเหนือพื้นดินแบบมีรางจะทำได้ง่ายกว่า ท่อไม่ตันครับ

นายจิตรกร จันสี สอบถามเรื่องรางระบายน้ำ หมู่ที่ 5 หน้าโรงเรียนบ้านนาสิงห์ ตอนนี้มีอุบัติเหตุ

(สมาชิกสภา อบต.) เกิดขึ้นกับเด็กแล้ว ไม่ทราบว่าโครงการนี้ดำเนินการไปถึงขั้นตอนไหนแล้วครับ

นายประหยัด จะหลาบหลอง 1. ปัญหาเรื่องถนนแตก ตอนนี้อยู่ในขั้นตอนการดำเนินงาน

(นายก อบต.) 2. เรื่องระบบน้ำประปาที่เรามีในตอนนี้ เป็นระบบประปาแบบเดียวกันกับของอปท. อื่น ซึ่งทางเจ้าหน้าที่มีความเห็นว่าจะปรับปรุงแก้ไขให้ทันสมัยขึ้น การปรับเปลี่ยนวาล์วหรือท่อต่างๆ จะทำให้สามารถแก้ไขได้ง่ายกว่าเดิม

3. รางระบายน้ำ หมู่ที่ 5 สอบถามทางผู้รับจ้างทราบว่า อยู่ในระหว่างการดำเนินการหล่อฝาปิด คาดว่าจะเสร็จสิ้นในเร็วๆ นี้ครับ

ประธาน ขอเสนอความคิดเห็นครับ ในการประชุมไม่ว่าจะเป็นสมัยสามัญหรือวิสามัญ อยากให้สมาชิกสภาฯ ทุกท่านใส่เครื่องแบบปฏิบัติราชการสีกากีในการประชุมครับ

นายประหยัด จะหลาบหลอง ความพร้อมเพรียงเรื่องการแต่งกายในการประชุมทุกครั้ง ผมมีความคิดเห็นเหมือน

(นายก อบต.) กับท่านประธานครับ และอยากเสนอแนะเรื่องการใช้คำพูดในการประชุม ให้มีความสุภาพ ให้เกียรติซึ่งกันและกัน ให้รู้อะไรควรไม่ควร ให้เคารพสถานที่ ไม่ควรทำในสิ่งที่กระทบกับสิทธิ์ของผู้อื่น มีอะไรควรพูดคุยกันตรงๆ ให้ทุกท่านร่วมมือกัน

-8-

มีความเป็นอันหนึ่งอันเดียวกันในการพัฒนาและแก้ไขปัญหาให้กับทางชุมชน ขอฝากไว้ครับ

นางปาริชาติ ใจศรี ขอชี้แจงในส่วนของเจ้าหน้าที่ฝ่ายกิจการสภา ในหนังสือเชิญประชุมสภาฯ ทุกครั้ง

หัวหน้าสำนักปลัด จะมีหมายเหตุในเรื่องการแต่งกายอยุ่ตรงมุมซ้ายด้านล่างของหนังสือค่ะ หากไม่มีระบุเรื่องการแต่งกายไป ให้สมาชิกสภาฯ สอบถามในไลน์กลุ่ม “กิจการสภาฯ” ค่ะ

นอกจากเรื่องการแต่งกายในการประชุมสภาฯ แล้ว สามารถสอบถามเรื่องอื่นๆ ได้เช่นกัน ทางเจ้าหน้าที่จะตอบคำถามให้ค่ะ

นางสาววันเพ็ญ ฉั่นพัฒนาพงศ์ ในเรื่องการแต่งกายในการประชุมสภาฯ ในการประชุมสภาฯ ของสมาชิกฯ สมัย

(ปลัด อบต.) ที่แล้ว มีความเห็นให้แต่งกายด้วยเครื่องแบบปฏิบัติราชการสีกากีในการประชุมสภาฯ ครั้งที่ 1 ส่วนครั้งถัดไป (ครั้งที่ 2, 3, 4) ให้ใส่ชุดสุภาพค่ะ จะใช้เป็นมาตรฐานเดียวกันนี้ไหมคะ หรือให้แต่งกายด้วยเครื่องแบบปฏิบัติราชการสีกากี ทุกครั้งเลยไหมคะ

ประธาน ขอความเห็นจากสมาชิกสภาฯ ทุกท่านครับ

ที่ประชุม เห็นชอบให้ แต่งกายด้วยเครื่องแบบปฏิบัติราชการสีกากีในการประชุมสภาฯ ครั้งที่ 1 ส่วนครั้งถัดไป (ครั้งที่ 2, 3, 4) ให้ใส่ชุดสุภาพ

นายมีชัย นาเวียง สอบถามเรื่องโครงการทัศนศึกษาดูงาน ฯ มีกำหนดจัดโครงการในช่วงไหนครับ

(สมาชิกสภา อบต.)

นางสาววันเพ็ญ ฉั่นพัฒนาพงศ์ โครงการทัศนศึกษาดูงานฯ ในข้อบัญญัติงบประมาณรายจ่าย ประจำปีงบประมาณ

(ปลัด อบต.) พ.ศ. 2565 ไม่ได้ตั้งไว้ ส่วนในปีงบประมาณ พ.ศ. 2566 ตั้งไว้แล้ว ส่วนกำหนดไปเมื่อไหร่ ขอดูวันเวลาสถานที่อีกทีหนึ่ง แล้วแจ้งให้ทราบอีกครั้งค่ะ

ประธาน ไม่ทราบว่ามีสมาชิกในที่ประชุมจะเสนอหรือสอบถามเรื่องอื่นๆ เพิ่มเติมอีกหรือไม่

ที่ประชุม ไม่มี

ประธาน เมื่อไม่มีสมาชิกท่านใด เสนอเรื่องอื่นๆ เพิ่มเติมอีก จึงได้กล่าวปิดประชุม

**ปิดประชุมเวลา 14.20 น.**

(ลงชื่อ) ผู้บันทึกรายงานการประชุม

(นายกฤษณะ ไกรรัตน์)

เลขานุการสภาองค์การบริหารส่วนตำบลนาสิงห์

-9-

(ลงชื่อ) ประธานกรรมการตรวจสอบรายงานการประชุม

( นายมีชัย นาเวียง )

(ลงชื่อ) กรรมการตรวจสอบรายงานการประชุม

( นายแทน ไกรรัตน์ )

(ลงชื่อ) กรรมการและเลขานุการตรวจสอบรายงานการประชุม

( นายจิตรกร จันสี )

⏹การรับรองรายงานการประชุม

.........................................................................................................................................................................

.........................................................................................................................................................................

(ลงชื่อ)

( นายเดช ติดมา )

ประธานสภาองค์การบริหารส่วนตำบลนาสิงห์